বন্দরের মদনপুর ইউনিয়নস্থ কেওঢালা থেকে সোনারগাঁয়ের সাদিপুর ইউনিয়নস্থ অলিপুরা বাজার পর্যন্ত সড়কটির দৈর্ঘ ৪ কিলোমিটার। রাস্তা দিয়ে নিত্যদিন প্রায় হাজারো শিক্ষার্থী স্কুল ও কলেজে গমন করে এবং প্রায় বিশ হাজার শ্রমিক আদমজী ইপিজেড, ওপেক্স সিনহা গার্মেন্টস, কাঁচপুর বিসিক, রহিম স্টিল, বন্দর স্টিল, পারটেক্সসহ বিভিন্ন প্রতিষ্ঠানে চাকরির সুবাদে যাতায়াত করেন বলে স্থানীয় বাসিন্দাদের সূত্রে জানা যায়।